Marianna Kurki

**Marianna Kurki** on Oona Kareen esittämä hahmo televisiosarjassa Salatut elämät. Hahmon ensiesiintyminen tapahtui marraskuussa 2013. Hän poistui sarjasta maaliskuussa 2017. Lisäksi Marianna on nähty spin-off -sarjan Pihlajakadun tuhmat tädit kolmannella tuotantokaudella loppuvuodesta 2017. Kuolleeksi luultu Marianna tekee paluun marraskuussa 2023.

## Elämä sarjassa

### **Tutustuminen Heidi Aaltosen kanssa**

Marianna aloitti opiskelut samassa paikassa kuin Heidi Aaltonen. Heidi myöhästyi tunnilta ja heitti raivoksissaan kansionsa, jolloin se osui käytävällä Mariannan otsaan. Heidi lähti Mariannan kanssa sairaalaan tarkastukseen. Pian Marianna ja Heidi alkoivat ystävystyä. Marianna pääsi Heidin luokse asumaan, kun kertoi hänen asuntonsa palanneen. Myöhemmin selvisi Mariannan olleen syypää Heidin kämppiksenä asuneen Roni Jalavan isän tulemiseen. Marianna alkoi pukeutua kuten Heidi. Hän rikkoi myös Heidin ja Peppi Puolakan ystävyyden. Lari Väänänen tiesi, että hänen serkkunsa eli Marianna on ollut mielisairaalassa. Marianna yritti tehdä Sergei Kuulan hulluksi laittamalla hänen asuntoonsa itkuhälyttimiä. Kun Lari ja Elias olivat käyneet katsomassa psykoosissa olevaa Selenaa, Mariannan ystävää, Marianna kolkkasi heidät. Heidi ja Janne Haukkala joutuivat myös Mariannan piilopaikkaan. Kalle ja Miska löysivät nelikon Mariannan huoneesta, jonka Marianna oli siis tehnyt piilopaikaksi.

### **Joutuminen mielisairaalaan ja suhde Sergei Kuulan kanssa**

Marianna jäi kiinni ja hänet vietiin mielisairaalaan, jonne myös Sergei hankkiutui esittäen hulluksi tullutta. Todellisuudessa Sergei oli järjissään ja tuli Mariannan luokse käskien naisen tappaa itsensä. Marianna yritti itsemurhaa menemällä kylpyammeeseen viiltäen ranteensa auki peilinsirulla. Samalla muisteltiin Mariannan lapsuutta, jolloin selvisi Mariannan siskon Johannan hukkuneen kylpyammeeseen ja täten hänen äitinsä Raakel syytti Mariannaa lapsensa kuolemasta. Mariannan isä lähti pois maisemista, kun Raakel oli jatkuvasti juovuksissa. Marianna oli tutustunut teini-ikäisenä Selenaan, jonka hän sai hulluksi. Mariannan itsemurha epäonnistui ja lopulta hän alkoi lähentyä Sergein kanssa. Sergei vei Mariannan Oliverin kanssa pulkkamäkeen ja joku meinasi ajaa autolla Oliverin päältä. Mariannan asianajajana toimi Monica Mustavaara. Oikeudenkäynnissä Elias tuli humalassa, jolloin hänen lausunto hylättiin. Oikeuteen tuli myös Mariannan äiti. Raakel oli myös siivoojana mielisairaalassa. Marianna pääsi mielisairaalasta ja muutti asumaan Sergein luokse. Kaksikon suhdetta hidasti Pepin vierailu, mutta lopulta Peppi lähti maisemista. Raakel kidnappasi Sergein ja Mariannan. Hän heitti kaksikon mereen, mutta Sebastian ja Elias tulivat pelastamaan heidät. Marianna ja Sergei menivät kihloihin.

### **Raskaaksi tuleminen, Eliaksen yliajo ja hukuttautuminen**

Marianna halusi raskaaksi ja lopulta hän tulikin. Luultiin, että Sergeille, mutta todellisuudessa Sebastianille, joka paljastui juuri kun Sebastian oli mennyt Monican kanssa kihloihin. Mariannaa alettiin vihaamaan ja lopulta hän sai keskenmenon. Marianna uskotteli olevansa edelleen raskaana ja alkoi näkeä peilin kautta Johannaksi kutsumaansa tyttöä. Elias uhkaili Mariannaa, jolloin Marianna ajoi tämän ylinsä. Tämä paljastui lopulta Sebastianille, Sergeille ja Larille Eliaksen haudalla, jonka Marianna oli alkanut näkemään haamuna. Linda Eerikäinen oli viemässä Mariannaa vankilaan, kunnes Linda pysäytti autonsa nähdessään jonkun edessään. Ulkona Linda kolkattiin ja auton kyytiin istui Raakel. Raakel kertoi Mariannalle, että haluaa tämän kanssa Johannan luokse. He ajoivat auton meren viereen ja kävelivät yhdessä kohti merta. Raakelin ruumis löydettiin, mutta Mariannan ei.

### **Spin-off -sarjassa Pihlajakadun tuhmat tädit**

Marianna nähtiin spin-off -sarjan Pihlajakadun tuhmat tädit kolmannella tuotantokaudella mustana nunnana luostarissa, jossa hän vainosi Monicaa. Hän yritti hukuttaa Monican kylpyammeeseen. Lopulta Monica ajatteli tämän olleen pelkkää kuumeen aiheuttamaa painajaista.